sisuni' ku bilil anu mangalay

kya sisuni' ku bilil anu mangalay ku tademaw? 

 sapuelac 

 ngatu cacay 
mahemin(完成) mukan ku lanam(早餐) sa, macapi tu ku lahuk(中午). mangalay(饑餓) tu ku bilili nu mita. ayzasa, sisuni' tu ku bilil(腹部) nu mita. kya suni'(聲音) namakay bituka(胃) atu sawada'(腸).
namukan kami sa, kya kakaenan nu mita, macaliw itiza i bituka atu sawada'. mikemkem(咬) mitimtim(細嚼) tu kakaenan ku ngipen(牙齒) nu mita, enuc(吞嚥) han, tayza tu labu' nu bilil, u bituka niyam. u bituka a liling(壁) musaungay(活動), saka paadidi'an(弄小) ku kakaenan. sicileminay a nanum ilabu' nu bituka, taneng mibasaw(融化) ku kakaenan. sisa, macupenac tu ku kakaenan ilalbu' nu bituka, ngay sakapah patudu'(傳送) kya kakaenan katukuh i sawada'.

tulu katukuh sepat a tuki sa, kya kakaenan mala dawmi' tu, macupenac(黏稠的). uzama sa, kapah tu patayza tu ku sawada'.

anu inayi' tu ku kakaenan i bituka, mangalay tu ku kidu nu mita, u punu'(腦) nu mita, pasubana'(告訴) tu ku kidu, mangalay tu kami.

 ngatu tusa 
ngay, musaungay tu ku liling(壁) nu bituka. maydih(希望) mihalhal(準備) i ayaw nu tayni ku kakaenan.
ayzasa, liling nu bituka maikiwakiw ilabu'ay a bali, sisa sisuni' ku bilil nu mita. tuzumai, sisuni' tu ku sawada'.

anu amiala ku asuay(營養) nay kakaenan sa, akay masisuni' tu. u liling nu sawada' malingatu musaungay saan, u bali nu ilabu'ay, makiwakiw tuway, mahiza sisuni' tu.

 sulit 
liling

asuay

punu'

pasubana'

macupenac

sawassa'

mikemkem

suni'

 namakayniyan a nasulitan nasakamuwan atu nazitengan 
nasulitan nay pabalucu'ay a kawaw nu subana'ay a pu 2018-1, nasulitan ni Tuku Sayun 2018.04.21

nalisimeten ni Kulihuysin Sayun 2018.04.21,2018.4.25

kakuniza:kagak
kakuniza:kidu
kakuniza:2018-cacay
kakuniza:Tuku Sayuen